text: Una obra que dóna veu als nens maltractats guanya el premi literari 7lletres - Tàrrega Televisió
  Una obra que dóna veu als nens maltractats guanya el premi literari 7lletres
  10, juliol, 2016
  Amb l'obra , Darrere la porta, un recull de 7 relats que donen veu als nens que normalment no es poden fer sentir, l'escriptora de Gurb, Teresa Saborit, va guanyar el premi literari 7 lletres, creat entorn de la figura de Manuel de Pedrolo i que aquest any està dedicat a la dona amb el lema 7lletres en femení.
  Segons el jurat, Teresa Saborit, que fa dos anys va deixar una feina en una entitat bancària per dedicar-se exclusivament a l'escriptura, amb aquesta obra aconsegueix sensibilitzar el lector davant la injustícia que representa que els pecats dels forts els acabin pagant els més dèbils.
  El 7lletres, dotat amb 7000 euros, és una iniciativa del Consell Comarcal de la Segarra, el centre Municipal de Cultura de Cervera i la Fundació Manuel de Pedrolo. Amb l'entrega del premi que va comptar amb una lectura de textos sobre dones a càrrec de Alea Teatre, es va posar fi a tot un seguit d'actes que s'han fet entorn de la figura de Manuel de Pedrolo.